OpenLLM-France/wikimedia huggingface dataset:
# Dracorex hogwartsia

Dracorex hogwartsia ("Drac rei de Hogwarts") és una espècie de dinosaure de la família dels paquicefalosàurids que va viure en el que avui en dia és Nord-amèrica en el Cretaci superior. Es coneix a partir d'un crani gairebé complet (l'holotip TCMI 2004.17.1) i de quatre vèrtebres cervicals. Aquestes restes fòssils foren descobertes a la formació de Hell Creek, a Dakota del Sud, per tres paleontòlegs amateurs de Sioux City, Iowa. El crani fou donat al Children's Museum of Indianapolis per al seu estudi l'any 2004, i fou descrit formalment per Bob Bakker i Robert Sullivan l'any 2006.

## Referències

* ↑ Bakker, R. T., Sullivan, R. M., Porter, V., Larson, P. and Saulsbury, S.J. (2006). "Dracorex hogwartsia, n. gen., n. sp., a spiked, flat-headed pachycephalosaurid dinosaur from the Upper Cretaceous Hell Creek Formation of South Dakota." Arxivat 2011-07-17 a Wayback Machine. in Lucas, S. G. and Sullivan, R. M., eds., Late Cretaceous vertebrates from the Western Interior. New Mexico Museum of Natural History and Science Bulletin 35, pàg. 331–345.
# Hymanella retenuova

Hymanella retenuova és una espècie de triclàdide planàrid que habita a Amèrica del Nord.

## Morfologia
### Morfologia externa

Els espècimens madurs mesuren entre 7 i 14 mm de longitud i entre 1,3 i 2,5 mm d'amplada. El cap presenta una forma truncada, tot i que a vegades pot semblar de forma lleugerament triangular. Els cantons laterals del cap són arrodonits i no hi ha cap constricció similar a un coll a darrere. Presenten dos ulls força més distanciats de l'extrem anterior del cap que dels marges laterals. La coloració és grisenca o marronosa. Vius s'assemblen molt a les espècies pigmentades de Phagocata o Planaria.

### Morfologia interna

Els testicles no s'han analitzat bé, però podrien estar en una posició dorsolateral i prefaríngea. El penis és molt petit, sense bulb, i consisteix en una petita papil·la peniana travessada pel conducte ejaculador que es forma per la unió de dos conductes espermàtics. L'atri genital és molt gran, constituït únicament per l'atri masculí que al seu extrem posterior rep l'obertura de l'oviducte comú des del costat dorsal. La bursa copulatrix és de mida variable, i el conducte de la bursa més aviat estret. Aquest corre per sobre l'atri i s'arqueja cap avall, cap al gonopor, a la part posterior. No es diferencia una vagina separada.

## Reproducció

Els ous són de forma el·lipsoide, sense pedicel. Es mantenen dins l'atri fins a quatre setmanes abans d'ésser dipositats.

## Distribució

H. retenuova està àmpliament distribuïda a l'est d'Amèrica del Nord, des de Massachusetts fins a Carolina del Nord i Louisiana i cap a l'oest fins a Ontario.

## Referències

* ↑ Castle, W.A «The Morphology and Life History of Hymanella retenuova, a New Species of Triclad from New England» (en anglès). American Midland Naturalist, 26, 1941, pàg. 85-97.
* 1 2 3 4 5 Kenk, R «Freshwater planarians (Turbellaria) of North America» (en anglès). Biota of freshwater ecosystems. Identification manual 1, 1972.
# Suimanga de Príncipe

El suimanga de Príncipe (Anabathmis hartlaubii) és una espècie d'ocell de la família dels nectarínids (Nectariniidae) que habita boscos i matolls de l'illa de Príncipe.

## Referències

* ↑ «Suimanga de Príncipe». Cercaterm. TERMCAT, Centre de Terminologia. Rev. 15/12/2021(català)
# Elisabeth Fuentes i Flores

Elisabeth Fuentes Flores (Sant Feliu de Llobregat, Baix Llobregat, 21 de novembre de 1973) és una jugadora de waterpolo catalana, ja retirada.
Formada al CN Sant Feliu, l'any 1991 va fixar pel CE Mediterrani amb el qual va guanyar 9 Campionats de Catalunya, nou Lligues espanyoles i cinc Copes de la Reina. També va participar en competicions europees destacant els dos subcampionats de la LEN Trophy el 2002 i 2003. Internacional amb la selecció espanyola en 125 ocasions, va participar en dos Campionats del Món (1998, 2003) i en cinc Campìonats d'Europa (1993, 1997, 1999, 2001, 2003), destacant el quart lloc aconseguit el 1997. Després del Campionat del Món de Barcelona 2003 i degut a la manca de subvencions econòmiques al waterpolo femení, va retirar-se de la competició. Posteriorment, ha exercit d'entrenadora de waterpolo en categories de formació al CN Molins de Rei. Entre d'altres reconeixements, va rebre la medalla d'argent (1997) i la d'or (1998) de serveis distingits de la Reial Federació Espanyola de Natació, i la medalla del mèrit esportiu de la Federació catalana Natació el 1999.

## Palmarès

* 9 Lliga catalana de waterpolo femenina: 1991-92. 1992-93, 1993-94, 1994-95, 1995-96, 1996-97, 1997-98, 1998-99, 1999-00
* 9 Lliga espanyola de waterpolo femenina: 1991-92, 1992-93, 1993-94, 1994-95, 1995-96, 1996-97, 1997-98, 1998-99, 2002-03
* 5 Copa espanyola de waterpolo femenina: 1996-97, 1997-98, 1998-99, 1999-00, 2002-03

## Referències

* ↑ «Elisabeth Fuentes i Flores». Enciclopèdia de l'esport català. Barcelona: Grup Enciclopèdia Catalana.
* ↑ Serras, Manel «La quinta de las olvidadas» (en castellà). El País, 18-07-2003. ISSN: 1134-6582 [Consulta: 4 abril 2020].
* ↑ Toste, Enrique. «Elisabet Fuentes regresó a su lugar favorito» (en castellà). waterpolista.com, 11-03-2019. [Consulta: 4 abril 2020].

## Enllaços externs

* Elisabet Fuentes, ex capitana de España: "Jenny es un icono" - Waterpolista.com
# Madre amadísima

Madre amadísima és una pel·lícula espanyola dirigida per Pilar Tàvora estrenada el 2009. És l'adaptació de l'obra teatral del mateix nom escrita per Santiago Escalante, que també és el guionista de la cinta.

## Argument

Mentre vesteix i adorna una imatge de la verge per a la processó de setmana santa Alfredo, un andalús madur i homosexual, es confessa amb ella i li conta la seua vida. Li parla de la seua infantesa marcada per un pare agressiu i absent que maltractava a la seua mare i de l'especial relació que sempre ha tingut amb ella. Li conta un episodi que transcorre quan tenia sis anys durant una nit de tempestes, quan va intentar defensar a sa mare de la pallissa que estava rebent de son pare i com aquest va intentar pegar-li també a d'ell, i que això li havia provocat des d'aleshores el pànic a les tempestes i que mai aprenguera correctament el pare nostre. Relata la seua solitària adolescència quan era assenyalat al poble per ser homosexual; el seu primer amor i posterior decepció, amb el Javi; i com va conèixer al seu únic amic al poble, la Titanlux, amb el que descobreix l'ambient gai de l'època. Romandrà sempre al costat de sa mare i sols ix del seu poble per a sofrir el servei militar de finals del Franquisme, on coneix al seu altre gran amic, la Girasol. Alfredo li demana a la Verge que curi sa mare, però ella mor abans de poder veure el treball del seu fill en la processó. Després de la mort de sa mare, Alfredo ja no podrà trobar refugi en el seu llit durant la següent tempesta, per la qual cosa corre a l'altar als peus de la seua Verge.

## Repartiment

* Ramón Rivero: Alfredito (madur)
* José Burgos: Alfredito (jove)
* Julio Vargas: La Titanlux (jove)
* Santiago Escalante: la Titanlux (madur)
* David Lora: Javi
* Nacho Igueño: la Girasol
* Bernabé Rico: Antonio
* Ken Appledorn

## Referències

* ↑ «Madre amadísima». filmaffinity.
* ↑ «Madre amadísima». El mundo.
* ↑ «Madre amadísima» (en castellà). 20 minutos.

## Enllaços externs

* Estrena de Madre amadísima en Colegas.
# Sturmey-Archer

Sturmey-Archer és una companyia fundada el Nottingham, Anglaterra. Fabrica principalment canvis interns de boixa per bicicletes, encara que també ha fabricat alguns tipus de canvis interns per a motocicletes.
La companyia va ser fundada l'any 1902 per Henry Sturmey i James Archer sota la direcció de Frank Bowden, el principal propietari de l'empresa de Bicicletes Raleigh. El 2000, els actius i marques comercials de Sturmey-Archer es van vendre a Sun Race canviant el nom a corporació Sun Race Sturmey-Archer Inc i les operacions es van traslladar a Taiwan, amb una base a Amsterdam, Països Baixos per a Europa amb la distribució dels components de Sun Race.

## Productes
### Canvis interns AW

El producte més àmpliament conegut de Sturmey-Archer és el canvi intern AW de 3 velocitats, introduït en 1936 i encara en producció. És el supervivent d'una gamma molt més àmplia de el model «A» de tres velocitats, incloent l'AM (relació mitjana per a corredors «club»), l'AC i l'AR (relació de marxes estreta per a corredors de contrarellotge) i l'ASC (una única de pinyó fix i tres marxes).
El 1939 va ser llançat al mercat un canvi intern model FW de quatre velocitats. Això va portar a el desenvolupament d'una sèrie de models de cinc velocitats, i el 1994 es van introduir boixes de set velocitats. La producció d'aquest últim model va ser baixa, i a mitjans de la dècada de 2000 van ser abandonats.

### Canvis interns ASC

En la dècada de 1920 l'ús de la bicicleta de pinyó fix s'havia convertit en la norma entre els ciclistes de club i per a l'esport de competició en Gran Bretanya. Comunament, els corredors van tenir dos pinyons fixos, un a cada costat de l'eix posterior, les relacions de transmissió es canvien donant volta la roda. Sturmey-Archer va respondre a la demanda mitjançant la introducció en 1933 de la TF de 2 velocitats. Oferia un simple descens del 25% de la marxa alta.
El 1945 Sturmey-Archer va anunciar la boixa d'acer ASC amb tres relacions i pinyó fix en l'edició del 15 d'agost de la revista Ciclisme. La reducció marxa alta per a les altres dues marxes va ser del 10% i 25%. Els carcasses d'alumini no es van introduir fins a 1948 equipats de sèrie amb femelles de papallona.

## Vegeu també

* Conjunt planetari Ravigneaux
* Transmissió de bicicleta
* CVT

## Referències

* ↑ «Classic Lightweights UK - Classic Components» (en anglès). Arxivat de l'original el 12 d'agost de 2010. [Consulta: 12 juliol 2010].
* ↑ «Sturmey-Archer Heritage - AW 3-speed gear hub» (en anglès). [Consulta: 12 juliol 2010].
* ↑ Funcionament: THREE SPEED HUB. Eric Smith.
* ↑ www.classiclightweights.co.uk Arxivat 2007-09-15 a Wayback Machine. Sturmey Archer ASC 3 -speed fixed-wheel hub gear - (en anglès) - Consultat el 2010-10-04

## Bibliografia

* The Sturmey-Archer Story Arxivat 2013-10-03 a Wayback Machine. Història de Sturmey Archer-des de la seva creació fins a 1987-Tony Hadland.

## Enllaços externs

* Sturmey-Archer - Lloc web oficial (anglès)
* www.sturmey-archerheritage.com Informació sobre canvis de boixa des de 1902 a 2000.
* www.hubstripping.wordpress.com El «canvi de boixa» d'alt rendiment.
# Domenico Barbaia

Domenico Barbaja o Barbaia (Milà, 1778 - Nàpols, 16 d'octubre de 1841) fou un empresari italià, el major empresari operístic del moment. Va dirigir el Teatro San Carlo de Nàpols, La Scala de Milà, i el Theater am Kärntnertor i al Theater an der Wien, tots dos a Viena. Sota les seves ordres van tenir lloc grans encàrrecs a compositors com Donizetti, Bellini, Ballenberg i Rossini.

## Referències

* David Ewen, Encyclopedia of the Opera.
* Osborne, Richard. Rossini. London: Dent, 1986. ISBN 0-460-03179-1.
* John Rizzo, www.italianoperachicago.com
# Ilinka (Primórie)

* Per a altres significats, vegeu «Ilinka».
Ilinka (en rus: Ильинка) és un poble del krai de Primórie, a l'Extrem Orient de Rússia, que en el cens del 2010 tenia 1.455 habitants. Es troba al districte rural de Khankaiski.

## Referències

* ↑ «История и современность Ханкайского района». Приморская краевая публичная библиотека им. А. М. Горького. Arxivat de l'original el 2013-10-05. [Consulta: 1r novembre 2019].
# Isidre Ferrer Abizanda

Isidre Ferrer Abizanda (Barcelona, 1951) és un neuropatòleg català i professor d'anatomia patològica al Departament de Patologia i Terapèutica Experimental de la Universitat de Barcelona, des del 1990 fins al 2022. Ha estat director de l'Institut de Neuropatologia i Banc de Cervells de l'Hospital Universitari de Bellvitge de l'Hospitalet de Llobregat des de 1996 i coordinador de l'àrea de neuropatologia de l'Institut d'Investigació Biomèdica de Bellvitge (IDIBELL) fins a la seva jubilació l'any 2016. És membre de l'Institut de Neurociències de la Universitat de Barcelona i líder del grup de recerca de l'àrea de neuropatologia en l'àmbit de la malaltia d'Alzheimer i les demències del Centre de Recerca Biomèdica en Xarxa de Malalties Neurodegeneratives (CIBERNED). És professor emèrit de la Universitat de Barcelona des del 2021 i investigador emèrit de l'IDIBELL.

## Reconeixements

* 2003 – Premi Narcís Monturiol.
* 2016 – Premi Ramon Turró.
* 2018 – Premi Internacional Mano Amiga.
* 2019 – Premios Científicos de la Sociedad Española de Neurología (SEN): SEN Enfermedades Neurológicas.

## Publicacions destacades

* Ferrer I. Defining Alzheimer as a common age-related neurodegenerative process not inevitably leading to dementia. Progress in Neurobiology. doi: 10.1016/j.pneurobio.2012.03.005.
* Ferrer I, Andrés-Benito P, Zelaya MV, Aguirre MEE, Carmona M, Ausín K, Lachén-Montes M, Fernández-Irigoyen J, Santamaría E, Del Rio JA. Familial globular glial tauopathy linked to MAPT mutations: molecular neuropathology and seeding capacity of a prototypical mixed neuronal and glial tauopathy. Acta Neuropathologica. doi: 10.1007/s00401-019-02122-9.
* Ferrer I, Andrés-Benito P, Ausín K, Pamplona R, Del Rio JA, Fernández-Irigoyen J, Santamaría E. Dysregulated protein phosphorylation: A determining condition in the continuum of brain aging and Alzheimer's disease. Brain Pathology. doi: 10.1111/bpa.12996.

## Referències

* ↑ Marcos, Zuberoa «Isidre Ferrer: a revolutionary in neuropathology» (en anglès). The Lancet Neurology, 12, 6, 01-06-2013, pàg. 535. DOI: 10.1016/S1474-4422(13)70042-5. ISSN: 1474-4422.
* ↑ «Academy of Europe: Ferrer Isidro». [Consulta: 20 desembre 2022].
* ↑ «Premis | INS Ramon Turró i Darder». [Consulta: 20 desembre 2022].
* ↑ «2018 - Isidro Ferrer - Premios Internacionales Mano Amiga». [Consulta: 20 desembre 2022].
* ↑ «Premios SEN». [Consulta: 20 desembre 2022].
# Isidre Figueras

Isidre Figueras (Barcelona, 2 de gener de 1913) va ser un ciclista català que estava establert a Tolosa de Llenguadoc i que va córrer en els anys previs a la Guerra Civil espanyola. Els seus èxits esportius més destacats foren la victòria en una etapa de la Volta a Catalunya i l'edició del Trofeu Masferrer de 1934. Participà en la carrera Jaca-Barcelona del 1934, però hi fou sancionat per manca d'esportivitat.
El 1933 va ser el primer ciclista espanyol en finalitzar el Giro d'Itàlia.

## Palmarès

* 1933
** Vencedor d'una etapa de la Volta a Pontevedra
* 1934
** 1r del Trofeu Masferrer
** Vencedor d'una etapa de la Volta a Catalunya

### Resultats al Giro d'Itàlia

* 1933. 39è de la classificació general

### Resultats a la Volta a Espanya

* 1935. 21è de la classificació general

## Referències

* ↑ «Probable sanción a Figueras y Cardona». La Vanguardia, 13-05-1934, pàg. 16.
* ↑ «Isidre Figueras». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Fitxa d'Isidre Figueres a www.sitiodeciclismo.net
# Isoperla minima

Isoperla minima és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Romania.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Illies, 1963. Mitt. Schweiz. ent. Ges. 35:291.
* ↑ Catalogue of Life (anglès)
* ↑ uBio (anglès)
* ↑ Plecoptera Species File (Version 1.1/4.0) (anglès)
* ↑ GBIF (anglès)
* ↑ Perlodidae Species Listing (anglès)

## Bibliografia

* Illies, 1966. Das Tierreich 82:409.
* Consiglio, 1967. Fragm. Entomol. 5(1):73.

## Enllaços externs

* BioLib (anglès)
# Institut Català de Recerca en Patrimoni Cultural

L'Institut Català de Recerca en Patrimoni Cultural (ICRPC) va ser creat oficialment l'any 2006 per la Generalitat de Catalunya i la Universitat de Girona.
El centre està dirigit per la Dra. Gemma Domènech i Casadevall, doctora en Història de l’Art per la Universitat Autònoma de Barcelona (2000).
La missió de l'ICRPC és "Impulsar i desplegar accions d'investigació bàsica, transferència i socialització de el coneixement, així com formació sobre patrimoni cultural per proporcionar a la societat i, en particular, a la catalana, elements d'anàlisi del seu patrimoni històric i cultural i de les seves relacions socials actuals i futures".
Les línies de recerca principals de l'ICRPC són els usos del patrimoni cultural, els processos de patrimonialització, la destrucció i salvaguarda del patrimoni cultural, l'art barroc i del renaixement, el turisme i el patrimoni i els públics del patrimoni cultural.

## Referències

* 1 2 «Fundació Institut Català de Recerca en Patrimoni Cultural (ICRPC)». Generalitat de Catalunya. [Consulta: 7 novembre 2021].
* ↑ «INSTITUT CATALÀ DEL PATRIMONI CULTURAL». L'ICRPC › INSTITUT CATALÀ DEL PATRIMONI CULTURAL - L'Institut Català de Recerca en Patrimoni Cultural (ICRPC). [Consulta: 9 maig 2020].
* ↑ «El seguiment de l'evolució del nostre passat cultural». Institució CERCA. [Consulta: 7 novembre 2021].
# Interneurona

Una interneurona és una neurona intercalada en el circuit entre dues o més neurones i actua com a moduladora de la transmissió sinàptica mitjançant l'activació o la inhibició. Normalment són neurones Golgi tipus II (multipolars grans). Són l'únic tipus de neurones que poden efectuar la sinapsis elèctrica i mixta.

## Referències

* ↑ Whittington, M.A; Traub, R.D; Kopell, N; Ermentrout, B; Buhl, E.H «Inhibition-based rhythms: Experimental and mathematical observations on network dynamics». International Journal of Psychophysiology, 38, 3, 2000, pàg. 315–36. DOI: 10.1016/S0167-8760(00)00173-2. PMID: 11102670.
* ↑ Carlson, Neil R. Physiology of Behavior. 11th. Pearson Higher Education, 2013, p. 28. ISBN 978-0-205-23939-9.
* ↑ Principles of Neural Science. 4th. Nova York: McGraw Hill Companies, 2000, p. 25. ISBN 978-0-8385-7701-1.
# Interoperativitat

La interoperativitat és la capacitat dels sistemes informàtics per la interconnexió, el funcionament conjunt de forma compatible i l'intercanvi de dades. Aquest concepte ha agafat un important relleu dins de l'administració pública i del dret administratiu, especialment, des del naixement de l'administració electrònica. L'objectiu principal de la interoperativitat en l'administració és la simplificació documental, així com evitar la duplicitat en la transacció documental, per tal d'evitar que l'administrat, o sigui el ciutadà, hagi d'aportar la mateixa documentació a diferents administracions quan aquestes ho requereixen, tal com fa referència la llei 30/1992 sobre el règim jurídic de les administracions públiques.

## Vegeu també

* Interoperabilitat

## Referències

* ↑ «Govern Electrònic». Arxivat de l'original el 2009-12-17. [Consulta: 17 desembre 2009].
* ↑ Text íntegre de la Llei 30/1992 Arxivat 2009-12-29 a Wayback Machine. al web de l'Escola d'Administració Pública de Catalunya PDF (català)
# Identity

«Identity» té aquests significats:

## Música

* Identity (Zee), àlbum de 194 del grup Zee (Richard Wright i Dave Harris).
* Identity (BoA), àlbum de 2010 del grup BoA.
Viccionari
# Iúrievka (Bélgorod)

* Per a altres significats, vegeu «Iúrievka».
Iúrievka - Юрьевка (rus) - és un poble de l'óblast de Bélgorod, a Rússia. El 2016 tenia 355 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Iuhina gorjaestriada

La iuhina gorjaestriada (Yuhina gularis) és un ocell de la família dels zosteròpids (Zosteropidae).

## Hàbitat i distribució

Habita boscos, matolls i bosquests de bambú al nord de l'Índia localment des de Garhwal cap a l'est fins Arunachal Pradesh i cap al sud fins Manipur, Nagaland i el sud-est de Bangladesh, sud-oest de la Xina al sud de Szechwan i oest i sud-est de Yunnan, sud-est del Tibet, oest, nord-est i est de Myanmar, nord de Laos i nord del Vietnam al nord-oest de Tonquín.

## Referències

* ↑ «Iuhina gorjaestriada». Cercaterm. TERMCAT, Centre de Terminologia. Rev. 20/12/2021(català)
# Ivàngorod

Ivàngorod - (rus) Ивангород - és una ciutat de l'óblast de Leningrad, a Rússia. Es troba a la vora dreta del riu Narva, a la frontera entre Rússia i Estònia, a 159 km a l'oest de Sant Petersburg.

## Història

La fortalesa d'Ivàngorod fou construïda el 1492 durant el regnat d'Ivan III de Rússia, per la qual cosa la ciutat rebé el nom del monarca. Entre el 1581 i el 1590, i entre el 1612 i el 1704, fou controlada pels suecs. En aquests períodes, Ivàngorod rebé els privilegis de ciutat i fou administrada com una ciutat russa de la Corona de Suècia fins al 1649, quan fou convertida en un suburbi de Narva. Tot i d'altres canvis en el territori i la sobirania, fou considerada part de Narva des del 1649 fins al 1945.
El gener del 1919, a continuació de l'enfonsament de l'Imperi Rus, la nova república independent d'Estònia establí la seva sobirania a tota la ciutat de Narva, comprenent Ivàngorod. Aquesta situació fou reconeguda pel Tractat de Tartu, signat el 1920 entre la Unió Soviètica i Estònia. En tornar a ocupar Estònia el 1944, durant la Segona Guerra Mundial, les autoritats soviètiques separaren administrativament Ivàngorod de la resta de Narva, reubicant-la en l'óblast de Leningrad el gener de 1945.
Després de la independència d'Estònia el 1991, la frontera internacional definida pel Tractat de Tartu el 1920 fou reemplaçada jurídicament pel límit administratiu, separant així les dues ex-repúbliques soviètiques d'Estònia i Rússia. Ivàngorod passà a formar part de Rússia.

## Galeria d'imatges

* La fortalesa d'Ivàngorod des del riu Narva.
* Fortalesa d'Ivàngorod a la dreta i de Narva a l'esquerra.
* Una altra vista de la fortalesa.
* Una altra vista de les dues fortaleses.
# Isabel Delgado

Isabel Delgado, és una esportista mexicana de l'especialitat de natació sincronitzada que va ser campiona de Centreamèrica i del Carib a Mayagüez 2010.

## Trajectòria

La trajectòria esportiva d'Isabel Delgado s'identifica per la seva participació en els següents esdeveniments nacionals i internacionals.

### Jocs Centreamericans i del Carib

Va ser reconegut el seu triomf de ser la quarta esportista amb el major nombre de medalles de la selecció de Mèxic als jocs de Mayagüez 2010.

#### Jocs Centreamericans i del Carib de Mayagüez 2010

El seu acompliment en la vintena primera edició dels jocs, es va identificar per ser la setena esportista amb el major nombre de medalles entre tots els participants de l'esdeveniment, amb un total de 5 medalles:
* , Medalla d'or: Combinació
* , Medalla d'or: Duo Lliure
* , Medalla d'or: Duo Tècnica
* , Medalla d'or: Equip Lliure
* , Medalla d'or: Equip Tècnica

## Referències

* 1 2 «Informació del Participant en els Jocs Centreamericans i del Carib Mayagüez 2010» (en castellà). Mayaguez2010.com, 2010. [Consulta: 1 setembre].
* ↑ «Multi Medallistes» (en castellà). Mayaguez2010.com, 2010. Arxivat de l'original el 2018-08-02. [Consulta: 1 setembre].

## Enllaços externs

* Información del Participante en los Juegos Centroamericanos y del Caribe de Mayagüez 2010